Document ID: 31999D0084

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιανουαρίου 1999 για την τροποποίηση της απόφασης 95/232/ΕΚ της Επιτροπής για τη διοργάνωση προσωρινών δοκιμασιών δυνάμει της οδηγίας 69/208/ΕΟΚ του Συμβουλίου προκειμένου να καθοριστούν οι όροι που πρέπει να πληρούνται από τους σπόρους υβριδίων και συνδυασμό ποικιλιών ελαιοκράμβης και γογγυλοκράμβης [κοινοποιηθείσα υπό τον αριθμό Ε(1999) 74] (1999/84/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 69/208/ΕΟΚ του Συμβουλίου, της 30ής Ιουνίου 1969, περί εμπορίας σπόρων προς σπορά ελαιούχων και κλωστικών φυτών (1), όπως τροποποιήθηκε τελευταία από την οδηγία 96/72/ΕΚ (2), και ιδίως το άρθρο 12α,
Εκτιμώντας:
ότι, με την απόφαση 95/232/ΕΚ της Επιτροπής (3), όπως τροποποιήθηκε από την απόφαση 98/173/ΕΚ (4), διοργανώνεται προσωρινή δοκιμασία βάσει συγκεκριμένων όρων με σκοπό να θεσπιστούν οι προϋποθέσεις που πρέπει να πληρούνται από τους σπόρους υβριδίων και συνδυασμών ποικιλιών ελαιοκράμβης και γογγυλοκράμβης 7
ότι βάσει της πείρας που αποκτήθηκε κατά τη διάρκεια της προσωρινής δοκιμασίας η οποία λήγει στις 31 Δεκεμβρίου 1998, πρέπει να συλλεχθούν περαιτέρω στοιχεία σε κοινοτικό επίπεδο με σκοπό την συναγωγή κατάλληλων συμπερασμάτων για μελλοντικές πιθανές προσαρμογές των κοινοτικών διατάξεων 7
ότι, επομένως, είναι επιθυμητή η παράταση της περιόδου της προσωρινής δοκιμασίας, υπό τους ίδιους όρους, με σκοπό να αξιολογηθεί εάν πρέπει να πραγματοποιηθούν προσαρμογές στις κοινοτικές διατάξεις μελλοντικά 7
ότι είναι αναγκαίο να μην διακοπεί η συνέχιση της προσωρινής δοκιμασίας 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 5 παράγραφοι 3 και 5 της απόφασης 95/232/ΕΚ, η ημερομηνία «31 Δεκεμβρίου 1998» αντικαθίσταται από την ημερομηνία «31 Δεκεμβρίου 2000».
Άρθρο 2
Η παρούσα απόφαση αρχίζει να ισχύει στις 31 Δεκεμβρίου 1998.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Ιανουαρίου 1999.

Labels: 3
17
6